# Alberto Korda

### Wikipedia

Alberto Díaz Gutiérrez (s. 14. syyskuuta 1928, Havanna – k. 25. toukokuuta 2001, Pariisi) oli valokuvaaja, joka tunnetaan parhaiten kuuluisan Che Guevaran valokuvan ottajana.

Korda oli rautatieläisen poika, joka työskenteli monissa ammateissa (juoksupoika, ovelta-ovelle-kauppias jne.) ennen ryhtymistään valokuvaajan apulaiseksi. "Päätavoitteeni oli tavata naisia", paljasti Korda kerran motiiveistaan alalle ryhtymiseen. Korda eteni urallaan hyvin ja hänestä tuli suosittu mallien kuvaaja (Korda meni naimisiin kauniin kuubalaisen mallin, Niurkan kanssa, tämä kuten kaksi muutakin avioliittoa päättyivät eroon). Korda muutti sukunimensä Diaz Gutiérrez Kordaksi brittiläisen ohjaajan Alexander Kordan mukaan, sukunimi kuulosti kuubalaiseen korvaan aivan Kodakilta.

Kuuban vallankumous vuonna 1959 muutti Kordankin elämän ja hän alkoi tarjota valokuviaan Revolucion-sanomalehdelle, jonka toimitus oli lähellä Kordan studiota. Vallankumouksen jälkeen hänestä tuli Fidel Castron henkilökohtainen valokuvaaja kymmeneksi vuodeksi.

Ernesto "Che" Guevara de la Serna. Kuva: Alberto Korda

Kuuluisa Che Guevara -valokuva otettiin vuonna 1960. Korda ei koskaan vastaanottanut kuvasta mitään palkkiota [1] mutta vuonna 2000 hän haastoi Smirnoff-yhtiön oikeuteen näiden käytettyä kuvaa mainoksissaan. [2]Lopulta ilman oikeudenkäyntiä saamansa 50 000 dollaria hän lahjoitti kuubalaiselle terveydenhuoltojärjestelmälle.[3]

Vuodet 1968 - 1978 Korda keskittyi vedenalaiseen valokuvaukseen kunnes 1978 hänen näyttelynsä Japanissa nosti hänen valokuvansa kansainvälisesti tunnetuiksi. 1980-luvulla hän kuului Castron seurueeseen tämän matkoilla Venezuelaan ja Meksikoon. Hänellä oli myös pieni rooli Wim Wendersin dokumentin Buena Vista Social Club alussa. Tosin jostakin syystä hänen nimeään ei ole lopputeksteissä.

Alberto Korda kuoli sydänkohtaukseen Pariisissa vuonna 2001 vieraillessaan töidensä näyttelyssä.

Kuuban kuuluisimpiin nykykuvaajiin kuuluva José A. Figueroa toimi uransa alkuvaiheessa Alberto Kordan apulaisena ja työtoverina.

## [muokkaa] Lähdeviitteet

1. ↑ BBC News 26.5.2001 Although Korda kept the negative and the camera with which he took the photo, he never received royalties for the picture that the Maryland Institute of Art called "the most famous photograph in the world and a symbol of the 20th century".
2. ↑ BBC News 26.5.2001 He was happy to see it used as a revolutionary banner - but when a vodka company used it in an advertisement last year, Korda drew the line. He filed suit in London.
3. ↑ CNN 16.9.2000 The Cuban photographer who snapped a famous picture of Che Guevara has won copyright protection for the image from a British court as part of a financial settlement with companies that had used it in an ad for Smirnoff vodka, his lawyers said Friday. Diaz Gutierrez said he would donate the settlement and any other proceeds from the photograph to children's medical care in Cuba.

## [muokkaa] Aiheesta muualla

- Che - Alberto Korda

Haettu osoitteesta http://fi.wikipedia.org../../../a/l/b/Alberto_Korda_5ab7.html

Luokka: Valokuvaajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- বাংলা
- Deutsch
- English
- Italiano
- Norsk (bokmål)
- Norsk (nynorsk)
- Română
- Türkçe